CELEX: 32010R1169
Language: sl
Date: 2010-12-10 00:00:00
Title: Uredba Komisije (EU) št. 1169/2010 z dne 10. decembra 2010 o skupni varnostni metodi ocenjevanja skladnosti z zahtevami za pridobitev železniškega varnostnega pooblastila  Besedilo velja za EGP

11.12.2010   
            
            
               SL
            
            
               Uradni list Evropske unije
            
            
               L 327/13
            
         UREDBA KOMISIJE (EU) št. 1169/2010
   z dne 10. decembra 2010
   o skupni varnostni metodi ocenjevanja skladnosti z zahtevami za pridobitev železniškega varnostnega pooblastila
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2004/49/ES Evropskega parlamenta in Sveta z dne 29. aprila 2004 o varnosti na železnicah Skupnosti ter o spremembi Direktive Sveta 95/18/ES o izdaji licence prevoznikom v železniškem prometu in Direktive 2001/14/ES o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnega spričevala (Direktiva o varnosti na železnici) (1), in zlasti njenega člena 6(1),
   ob upoštevanju Priporočila ERA/REC/SAF/09-2009 Evropske agencije za železniški promet, ki jih je Komisija prejela 18. septembra 2009, o skupni varnostni metodi (SVM) za oceno skladnosti,
   ob upoštevanju naslednjega:
   
               (1)
            
            
               Namen vzpostavitve skupne varnostne metode (SVM) je zagotoviti okvir za nacionalne varnostne organe, da bodo lahko uskladili merila za odločanje po vsej Uniji v skladu s členom 17(4) Direktive 2004/49/EC. Nacionalnim varnostnim organom naj omogoči enotno ocenjevanje skladnosti z vsemi zahtevami.
            
         
               (2)
            
            
               SVM mora vsebovati vse usklajene zahteve in metode ocenjevanja, da lahko nacionalni varnostni organi upravljavcu infrastrukture izdajo varnostno pooblastilo, ki pokriva ustreznost sistema varnega upravljanja na splošno in vsa posebna pooblastila za posamezno omrežje. Poleg tega je verjetno, da bo upravljavec infrastrukture na podlagi svojega sistema varnega upravljanja zaprosil za posebni del pooblastila za omrežje v istem času kot za splošno pooblastilo.
            
         
               (3)
            
            
               Nacionalni varnostni organi ocenijo sposobnost upravljavca infrastrukture za upoštevanje vseh zahtev, potrebnih za delovanje na splošnem in določenem omrežju, za katerega želi dobiti pooblastilo, na podlagi ocene njegovega sistema varnega upravljanja na globalni ravni.
            
         
               (4)
            
            
               Vsak nacionalni varnostni organ mora zagotoviti ukrepe za preverjanje, ali se pri delovanju po dodelitvi pooblastila dosegajo rezultati, navedeni v vlogi za varnostno pooblastilo, in ali se stalno upoštevajo vse potrebne zahteve v skladu s členom 16(2)(f) in členom 17(2) Direktive 2004/49/EC. V ta namen je treba razviti režim nadzora po dodelitvi pooblastila, ki temelji na ključnih temeljnih načelih, da se zagotovi usklajen pristop nacionalnih varnostnih organov v vsaki državi članici.
            
         
               (5)
            
            
               Ukrepi, predvideni s to uredbo, so v skladu z mnenjem odbora iz člena 27(1) Direktive 2004/49/EC –
            
         SPREJELA NASLEDNJO UREDBO:
   Člen 1
   Predmet
   Ta uredba vzpostavlja skupno varnostno metodo (SVM) ocenjevanja skladnosti z zahtevami za pridobitev železniškega varnostnega pooblastila iz člena 6(3)(b) Direktive 2004/49/EC.
   SVM zajema:
   
               (a)
            
            
               postopek in merila ocenjevanja vlog upravljavcev infrastrukture za varnostna pooblastila iz člena 11(1)(a) in (b) Direktive 2004/49/EC, kot je določeno v Prilogah I in II k tej uredbi,
            
         
               (b)
            
            
               načela za nadziranje skladnosti z zahtevami Direktive 2004/49/EC po tem, ko nacionalni varnostni organ odobri pooblastilo, kot je določeno v Prilogi III k tej uredbi.
            
         Člen 2
   Opredelitve
   Za namene te uredbe se uporablja naslednja opredelitev:
   „nadzor“ so dogovori, ki jih določi nacionalni varnostni organ za nadzor varnega delovanja potem, ko je dodelil varnostno pooblastilo.
   Člen 3
   Postopki ocenjevanja vlog
   1.   Nacionalni varnostni organi pri pregledu vlog za varnostna pooblastila, predloženih po začetku veljavnosti te uredbe, za ocenjevanje njihove skladnosti z zahtevami Direktive 2004/49/EC uporabljajo postopek iz Priloge I k tej uredbi. Nacionalni varnostni organi uporabijo tudi merila ocenjevanja, določena v Prilogi II k tej uredbi.
   2.   Med ocenjevanjem lahko nacionalni varnostni organi sprejemajo zaveze vlagateljev, da bodo obvladovali tveganja z uporabo pogodb s tretjimi osebami. V pogodbah se določi tudi izmenjava informacij, potrebnih za zagotavljanje varnega delovanja vozil, posebej še na področjih, povezanih z upravljanjem vzdrževanja.
   3.   Izdelki ali storitve, ki jih nudijo pogodbeniki ali dobavitelji upravljavcem infrastrukture, se štejejo kot skladni z varnostnimi zahtevami, če so pogodbeniki, dobavitelji ali izdelki potrjeni v skladu z ustreznimi shemami potrjevanja, določenimi v skladu z zakonodajo Unije, za nudenje takšnih izdelkov in storitev.
   Člen 4
   Nadzor
   Nacionalni varnostni organi po dodelitvi pooblastila nadzirajo stalno uporabo sistema varnega upravljanja pri upravljavcih infrastrukture in uporabljajo načela za nadzor, določena v Prilogi III.
   Člen 5
   Začetek veljavnosti
   Ta uredba začne veljati na dvajseti dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. decembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 164, 30.4.2004, str. 44.
   
      PRILOGA I
      
         Postopek ocenjevanja skladnosti z zahtevami za pridobitev varnostnih pooblastil, ki se izdajo v skladu s členom 11(1)(a) in (b) Direktive 2004/49/EC
      
      1.   Postopki, ki jih določi nacionalni varnostni organ za sprejemanje in ocenjevanje vlog ter za dodeljevanje varnostnih pooblastil, temelji na naslednjih okvirnih načelih.
      (a)   Vzpostavitev in pregledovanje postopka ocenjevanja
      Nacionalni varnostni organi razvijejo strukturirane in pregledne postopke, ki jih izvajajo osebe z ustreznimi sposobnostmi. Natančno pregledajo vloge glede na merila ocenjevanja za sisteme varnega upravljanja, določena v Prilogi II. Zabeležijo in navedejo razloge za vse odločitve. Celotni postopek ocenjevanja nacionalnega varnostnega organa se redno interno pregleduje in nenehno izboljšuje, da se zagotovi njegova trajna učinkovitost in uspešnost.
      (b)   Kakovost postopka ocenjevanja
      Nacionalni varnostni organi spremljajo kakovost lastnega delovanja na ključnih stopnjah obdelave vlog za varnostna pooblastila.
      (c)   Področje uporabe ocene
      Ocena se izvaja na ravni sistema upravljanja in temelji na postopku. Če natančni pregled razkrije pomanjkljivosti, lahko nacionalni varnostni organ uveljavi pooblastilo in, odvisno od narave in obsega neskladnosti, navede točke, ki jih je treba izboljšati. V skrajnem primeru lahko nacionalni varnostni organ s svojimi pooblastili zavrne vlogo.
      Ocena:
      
                  —
               
               
                  ustreza tveganjem, lastnosti in obsegu delovanja vlagatelja;
               
            
                  —
               
               
                  temelji na presoji splošne sposobnosti upravljavca infrastrukture za varno delovanje, kot je opisano v njegovem sistemu upravljanja varnosti.
               
            (d)   Časovni okvir ocene
      Nacionalni varnostni organi končajo oceno v času, kot ga zahteva člen 12 Direktive 2004/49/EC, pri čemer morajo zagotoviti, da so dokazi, ki jih je predložil vlagatelj, dovolj dobro preučeni. Nacionalni varnostni organ obvesti upravljavce infrastrukture o večjih težavah med fazo ocenjevanja takoj, ko je mogoče.
      (e)   Sprejemanje odločitev med ocenjevanjem
      Odločitev o sprejemu ali zavrnitvi vloge za varnostno pooblastilo temelji na dokazih, ki jih predloži vlagatelj, in na ugotovitvi, ali je izkazana skladnost z ustreznimi zahtevami.
      2.   Nacionalni varnostni organ oceni, ali priloženi povzetek priročnika za sistem upravljanja varnosti omogoča začetno presojo kakovosti in ustreznosti sistema varnega upravljanja, in se odloči, na katerih področjih so potrebne dodatne informacije. Nacionalni varnostni organ lahko v okviru te zahteve za več informacij zahteva tako podrobne informacije, kakor se mu zdijo smiselno potrebne za pomoč pri oceni vloge.
      3.   Pri dodelitvi varnostnega pooblastila se skladnost vlagateljevega sistema varnega upravljanja z merili ocenjevanja dokumentira v povezavi z vsakim merilom ocenjevanja.
      4.   Pri ugotavljanju vprašljive točke ali morebitne neskladnosti je nacionalni varnostni organ natančen in vlagatelju razloži raven podrobnosti odgovora, ki jo pričakuje. V ta namen mora:
      
                  (a)
               
               
                  natančno navede ustrezna merila in poskrbi, da vlagatelj jasno razume ugotovljena področja neskladnosti;
               
            
                  (b)
               
               
                  določi ustrezni del povezanih uredb, pravil in standardov;
               
            
                  (c)
               
               
                  navede, zakaj merilo ocenjevanja ni izpolnjeno;
               
            
                  (d)
               
               
                  se dogovori o dodatnih obveznostih, informacijah in morebitnih dopolnilnih dokazilih, ki jih je treba predložiti, kakor zahteva raven podrobnosti merila, določi dejanje, ki ga mora opraviti vlagatelj za odpravo pomanjkljivosti, ter časovni okvir za izpolnitev skladnosti;
               
            
                  (e)
               
               
                  navede področja, ki se lahko dodatno pregledujejo z nadzorom po dodelitvi spričevala.
               
            
   
      PRILOGA II
      
         Merila ocenjevanja skladnosti z zahtevami za pridobitev varnostnih pooblastil, ki se izdajo v skladu s členom 11(1)(a) in (b) Direktive 2004/49/EC
      
      A.   UKREPI ZA NADZOR VSEH TVEGANJ, POVEZANIH Z DEJAVNOSTJO UPRAVLJAVCA INFRASTRUKTURE (1)
      
      
                  A.1
               
               
                  Obstajajo postopki za ugotavljanje tveganj, povezanih z delovanjem železnice, vključno s tistimi, ki izhajajo neposredno iz delovnih aktivnosti, sestave dela ali delovne obremenitve ter dejavnosti drugih organizacij/oseb.
               
            
                  A.2
               
               
                  Obstajajo postopki za razvoj in postavljanje ukrepov za nadzor tveganja.
               
            
                  A.3
               
               
                  Ostajajo postopki za spremljanje učinkovitosti ukrepov za nadzor tveganja in izvajanje potrebnih sprememb.
               
            
                  A.4
               
               
                  Obstajajo postopki za prepoznavanje potrebe po sodelovanju z drugimi subjekti (kot so železniška podjetja, proizvajalec, vzdrževalec, subjekt, zadolžen za vzdrževanje, imetnik železniškega vozila, izvajalec storitev in naročnik), če je ustrezno, pri vprašanjih, v katerih so uporabljali iste vmesnike, ki lahko vplivajo na uvajanje ustreznih ukrepov za nadzor tveganja v skladu s členom 4(3) Direktive 2004/49/ES.
               
            
                  A.5
               
               
                  Obstajajo postopki za dogovorjeno dokumentacijo in komunikacijo z ustreznimi subjekti, vključno z opredelitvijo vlog in odgovornosti vsake udeležene organizacije in določili za izmenjavo informacij.
               
            
                  A.6
               
               
                  Ostajajo postopki za spremljanje učinkovitosti teh dogovorov in za izvajanje potrebnih sprememb.
               
            B.   NADZOR TVEGANJA, POVEZANEGA Z VZDRŽEVANJEM IN DOBAVO MATERIALA (2)
      
      
                  B.1
               
               
                  Obstajajo postopki za izpeljevanje zahtev/standardov/postopkov vzdrževanja iz varnostnih podatkov.
               
            
                  B.2
               
               
                  Obstajajo postopki za prilagoditev intervalov vzdrževanja glede na vrsto in obseg opravljene storitve.
               
            
                  B.3
               
               
                  Obstajajo postopki za zagotovitev, da je odgovornost vzdrževanja jasno opredeljena, da se določijo sposobnosti, potrebne za položaje vzdrževanja in za dodeljevanje ustreznih ravni odgovornosti.
               
            
                  B.4
               
               
                  Obstajajo postopki za zbiranje informacij o napakah in okvarah, ki se pojavljajo pri rednem delovanju, in za poročanje o njih odgovornim za vzdrževanje.
               
            
                  B.5
               
               
                  Obstajajo postopki za ugotavljanje in sporočanje tveganj, ki se pojavljajo zaradi okvar in neskladnosti konstrukcije ali motenj v celotnem življenjskem ciklu, interesnim skupinam.
               
            
                  B.6
               
               
                  Obstajajo postopki za preverjanje in nadziranje uspešnosti ter rezultatov vzdrževanja, da se zagotovi njihova skladnost s korporativnimi standardi.
               
            C.   NADZOR TVEGANJA, POVEZANEGA Z UPORABO POGODBENIKOV, IN NADZOR DOBAVITELJEV (3)
      
      
                  C.1
               
               
                  Obstajajo postopki za preverjanje usposobljenosti pogodbenikov (vključno s podpogodbeniki) in dobaviteljev.
               
            
                  C.2
               
               
                  Obstajajo postopki za preverjanje in nadzor varnostne uspešnosti in rezultatov vseh pogodbenih storitev in izdelkov, ki jih nudita pogodbenik ali dobavitelj, da se zagotovi skladnost z zahtevami, določenimi v pogodbi.
               
            
                  C.3
               
               
                  Odgovornosti in naloge, povezane z vprašanji varnosti na železnici, so jasno opredeljene, znane in razporejene med pogodbene partnerje in vse druge interesne skupine.
               
            
                  C.4
               
               
                  Obstajajo postopki za zagotavljanje sledljivosti dokumentov in pogodb, povezanih z varnostjo.
               
            
                  C.5
               
               
                  Obstajajo postopki, ki zagotavljajo, da pogodbeniki ali dobavitelji izvajajo varnostne naloge, vključno z izmenjavo informacij, povezanih z varnostjo, v skladu z ustreznimi zahtevami, določenimi v pogodbi.
               
            D.   TVEGANJA, KI NASTANEJO ZARADI DEJAVNOSTI DRUGIH STRANK ZUNAJ ŽELEZNIŠKEGA SISTEMA (4)
      
      
                  D.1
               
               
                  Obstajajo postopki za prepoznavanje morebitnih tveganj, ki nastanejo zaradi strank zunaj železniškega sistema, če je ustrezno in smiselno.
               
            
                  D.2
               
               
                  Obstajajo postopki za določanje nadzornih ukrepov za zmanjševanje tveganj pod točko D1, v zvezi z odgovornostmi vlagatelja.
               
            
                  D.3
               
               
                  Obstajajo postopki za spremljanje učinkovitosti ukrepov, opredeljenih pod točko D2, in izvajanje sprememb, če je ustrezno.
               
            E.   DOKUMENTIRANJE SISTEMA VARNEGA UPRAVLJANJA
      
                  E.1
               
               
                  Obstaja opis dejavnosti, v katerem so jasno opredeljeni vrsta, obseg in tveganje delovanja.
               
            
                  E.2
               
               
                  Obstaja opis strukture sistema varnega upravljanja, vključno z razdelitvijo vlog in odgovornosti.
               
            
                  E.3
               
               
                  Obstaja opis postopkov sistema varnega upravljanja, zahtevanih v členu 9 in Prilogi III k Direktivi 2004/49/ES, ki so skladni z vrsto in obsegom storitev, ki se izvajajo.
               
            
                  E.4
               
               
                  Našteti in na kratko opisani so za varnost kritični postopki in naloge, povezane z vrsto dejavnosti/storitve.
               
            F.   DELITEV ODGOVORNOSTI (5)
      
      
                  F.1
               
               
                  Obstaja opis načina zagotavljanja koordinacije dejavnosti sistema varnega upravljanja v organizaciji, ki temelji na dokazanem znanju in glavni odgovornosti na ravni upravljanja.
               
            
                  F.2
               
               
                  Obstajajo postopki, ki zagotavljajo, da ima osebje z dodeljenimi odgovornostmi v organizaciji avtoriteto, sposobnost in ustrezna sredstva za izpolnjevanje svojih dolžnosti.
               
            
                  F.3
               
               
                  Varnostna področja odgovornosti in razdelitev odgovornosti določenim funkcijam, ki so povezane z njimi, ter njihovi vmesniki so jasno opredeljeni.
               
            
                  F.4
               
               
                  Obstaja postopek za zagotavljanje, da so varnostne naloge jasno opredeljene in dodeljene osebju z ustrezno usposobljenostjo.
               
            G.   ZAGOTAVLJANJE NADZORA, KI GA IZVAJA VODSTVO NA RAZLIČNIH RAVNEH (6)
      
      
                  G.1
               
               
                  Obstaja opis načina dodelitve odgovornosti za vsak z varnostjo povezan postopek v celotni organizaciji.
               
            
                  G.2
               
               
                  Obstaja postopek za redno spremljanje izvajanja nalog, ki ga zagotavlja pristojna upravna hierarhija, ki mora posredovati, če se naloge ne izvajajo pravilno.
               
            
                  G.3
               
               
                  Obstajajo postopki za prepoznavanje in obvladovanje vpliva drugih dejavnosti vodstva na sistem varnega upravljanja.
               
            
                  G.4
               
               
                  Obstajajo postopki, ki zagotavljajo odgovornost tistih, ki imajo vlogo v upravljanju varnosti, za svoja dejanja.
               
            
                  G.5
               
               
                  Obstajajo postopki za določanje virov za opravljanje nalog v okviru sistema varnega upravljanja.
               
            H.   VKLJUČEVANJE OSEBJA IN NJIHOVIH PREDSTAVNIKOV NA VSEH RAVNEH (7)
      
      
                  H.1
               
               
                  Obstajajo postopki za zagotavljanje ustrezne zastopanosti osebja in predstavnikov osebja ter posvetovanje z njimi pri opredeljevanju, predlaganju, pregledovanju in razvijanju varnostnih vidikov delovnih postopkov, ki lahko vključujejo osebje.
               
            
                  H.2
               
               
                  Vključevanje osebja in posvetovalni dogovori se dokumentirajo.
               
            I.   ZAGOTAVLJANJE STALNIH IZBOLJŠAV (8)
      
      Obstajajo postopki za zagotavljanje stalnih izboljšav sistema upravljanja varnosti, če je to smiselno izvedljivo, ki vključujejo:
      
                  (a)
               
               
                  postopke za redno pregledovanje sistema varnega upravljanja, kot se zdi potrebno;
               
            
                  (b)
               
               
                  postopke za opis ukrepov za spremljanje in analiziranje ustreznih varnostnih podatkov;
               
            
                  (c)
               
               
                  postopke za opis načina odpravljanja odkritih pomanjkljivosti;
               
            
                  (d)
               
               
                  postopke za opisovanje izvajanja novih pravil varnega upravljanja, ki temeljijo na razvoju in pridobljenih izkušnjah;
               
            
                  (e)
               
               
                  postopke za opisovanje, kako se uporabljajo ugotovitve notranje revizije za prispevek k izboljšanju sistema varnega upravljanja.
               
            J.   VARNOSTNA POLITIKA, KI JO JE ODOBRIL IZVRŠILNI DIREKTOR ORGANIZACIJE IN JO SPOROČIL VSEMU OSEBJU (9)
      
      Obstaja dokument, ki opisuje varnostno politiko organizacije in je:
      
                  (a)
               
               
                  posredovan in dan na voljo vsemu osebju, npr. preko intraneta organizacije;
               
            
                  (b)
               
               
                  ustrezen glede na vrsto in obseg storitve;
               
            
                  (c)
               
               
                  odobren s strani izvršilnega direktorja organizacije.
               
            K.   KAKOVOSTNI IN KOLIČINSKI CILJI ORGANIZACIJE ZA OHRANJANJE IN POVEČANJE VARNOSTI TER NAČRTI IN POSTOPKI ZA DOSEGANJE TEH CILJEV (10)
      
      
                  K.1
               
               
                  Obstajajo postopki za določanje ustreznih varnostnih ciljev v skladu s pravnim okvirom in obstaja tudi dokument, ki navaja te cilje.
               
            
                  K.2
               
               
                  Obstajajo postopki za določanje ustreznih varnostnih ciljev, usklajenih z vrsto in obsegom obratovanja železnice in ustreznimi tveganji.
               
            
                  K.3
               
               
                  Obstajajo postopki za redno oceno splošne varnostne uspešnosti v zvezi s skupnimi varnostnimi cilji organizacije in cilji, določenimi na ravni države članice.
               
            
                  K.4
               
               
                  Obstajajo postopki, namenjeni rednemu spremljanju in pregledu delovnih dogovorov:
                  
                              (a)
                           
                           
                              zbiranjem ustreznih varnostnih podatkov za oblikovanje trendov varnostne uspešnosti in oceno skladnosti s cilji;
                           
                        
                              (b)
                           
                           
                              razlago ustreznih podatkov in izvajanjem potrebnih sprememb.
                           
                        
            
                  K.5
               
               
                  Obstajajo postopki upravljavca infrastrukture za razvijanje načrtov in postopkov za doseganje njegovih ciljev.
               
            L.   POSTOPKI ZA IZPOLNJEVANJE OBSTOJEČIH, NOVIH IN SPREMENJENIH TEHNIČNIH TER OPERATIVNIH STANDARDOV ALI DRUGIH PREDPISANIH POGOJEV (11)
      
      
                  L.1.
               
               
                  Za varnostne zahteve, pomembne za vrsto in obseg delovanja, obstajajo postopki za:
                  
                              (a)
                           
                           
                              prepoznavanje teh zahtev in posodabljanje ustreznih postopkov, da odražajo njihove spremembe (sprememba upravljanja nadzora);
                           
                        
                              (b)
                           
                           
                              njihovo izvajanje;
                           
                        
                              (c)
                           
                           
                              spremljanje njihovega upoštevanja;
                           
                        
                              (d)
                           
                           
                              ukrepanje pri ugotovljenem neupoštevanju.
                           
                        
            
                  L.2
               
               
                  Obstajajo postopki za zagotavljanje uporabe pravega osebja, postopkov, določenih dokumentov, opreme in voznega parka za želeni namen.
               
            
                  L.3
               
               
                  Sistem varnega upravljanja ima postopke za zagotavljanje izvajanja vzdrževanja v skladu z ustreznimi zahtevami.
               
            M.   POSTOPKI IN METODE ZA OCENO TVEGANJA IN IZVEDBO UKREPOV ZA NADZOR TVEGANJA, KADAR KOLI SPREMEMBA DELOVNIH POGOJEV ALI NOVI MATERIAL PREDSTAVLJATA NOVO TVEGANJE ZA INFRASTRUKTURO ALI DELOVANJE (12)
      
      
                  M.1
               
               
                  Obstajajo postopki upravljanja za spremembe opreme, postopkov, organizacije, nameščanja osebja ali vmesnikov.
               
            
                  M.2
               
               
                  Obstajajo postopki ocenjevanja tveganja za upravljanje sprememb in za uporabo SVM pri ovrednotenju in oceni tveganja, kot je določeno v Uredbi Komisije (ES) št. 352/2009 (13), kadar je to potrebno.
               
            
                  M.3
               
               
                  Obstajajo postopki za prenašanje rezultatov ocene tveganja v druge postopke v organizaciji in za njihovo predstavitev ustreznemu osebju.
               
            N.   ZAGOTAVLJANJE PROGRAMOV ZA USPOSABLJANJE OSEBJA IN SISTEMOV ZA OHRANJANJE NJEGOVE USPOSOBLJENOSTI TER OPRAVLJANJE NALOG SKLADNO S TEM (14)
      
      
                  N.1
               
               
                  Obstaja sistem za upravljanje usposobljenosti, ki vključuje vsaj:
                  
                              (a)
                           
                           
                              opredelitev znanja in sposobnosti, zahtevanih za varnostne naloge;
                           
                        
                              (b)
                           
                           
                              načela za izbor (zahtevana osnovna izobrazba, mentalne sposobnosti in fizična pripravljenost);
                           
                        
                              (c)
                           
                           
                              začetno usposabljanje in potrjevanje pridobljenih sposobnosti in znanja;
                           
                        
                              (d)
                           
                           
                              stalno usposabljanje in redno posodabljanje obstoječega znanja in sposobnosti;
                           
                        
                              (e)
                           
                           
                              redno preverjanje usposobljenosti, če je ustrezno;
                           
                        
                              (f)
                           
                           
                              posebne ukrepe za primere nesreč/nezgod ali dolge odsotnosti z dela, kot je potrebno/če je ustrezno;
                           
                        
                              (g)
                           
                           
                              določeno usposabljanje na področju sistema varnega upravljanja za osebje, ki je neposredno vključeno v zagotavljanje delovanja sistema varnega upravljanja.
                           
                        
            
                  N.2
               
               
                  Obstajajo postopki v sistemu za upravljanje usposobljenosti, ki zagotavljajo:
                  
                              (a)
                           
                           
                              določanje delovnih mest, kjer se izvajajo varnostne naloge;
                           
                        
                              (b)
                           
                           
                              določanje delovnih mest, ki zahtevajo odgovornosti za sprejemanje odločitev v zvezi z delovanjem v sistemu varnega upravljanja;
                           
                        
                              (c)
                           
                           
                              da ima osebje potrebno znanje, sposobnosti in zmožnosti (medicinske in psihološke), ki ustrezajo njegovim nalogam in se redno izobražuje;
                           
                        
                              (d)
                           
                           
                              določanje s primerno usposobljenostjo za ustrezne naloge;
                           
                        
                              (e)
                           
                           
                              spremljanje načina izvajanja nalog in po potrebi izvajanje korektivnih ukrepov.
                           
                        
            O.   UKREPI ZA ZAGOTAVLJANJE ZADOSTNEGA PRETOKA INFORMACIJ V ORGANIZACIJI IN, KADAR JE TO PRIMERNO, MED ORGANIZACIJAMI, KI OPRAVLJAJO DEJAVNOSTI NA ISTI INFRASTRUKTURI (15)
      
      
                  O.1
               
               
                  Obstajajo postopki, ki zagotavljajo:
                  
                              (a)
                           
                           
                              da ima osebje ustrezno znanje in razume sistem varnega upravljanja in da so informacije lahko dostopne; ter
                           
                        
                              (b)
                           
                           
                              da je ustrezna dokumentacija o sistemu varnega upravljanja na voljo ustreznemu varnostnemu osebju.
                           
                        
            
                  O.2
               
               
                  Obstajajo postopki, ki zagotavljajo:
                  
                              (a)
                           
                           
                              ustreznost in veljavnost ključnih operativnih informacij;
                           
                        
                              (b)
                           
                           
                              da osebje pozna te informacije, preden se uporabijo;
                           
                        
                              (c)
                           
                           
                              da so na voljo osebju in osebje po potrebi uradno prejme njihove kopije.
                           
                        
            
                  O.3
               
               
                  Obstajajo dogovori za izmenjavo informacij med upravljavcem infrastrukture in drugimi železniškimi podjetji.
               
            P.   POSTOPKI IN OBLIKE ZA DOKUMENTIRANJE VARNOSTNIH INFORMACIJ TER DOLOČITEV POSTOPKA ZA NADZOR KONFIGURACIJE KLJUČNIH VARNOSTNIH INFORMACIJ (16)
      
      
                  P.1
               
               
                  Obstajajo postopki za zagotavljanje točnosti, popolnosti, usklajenosti, lahke razumljivosti, ustrezne posodobljenosti in pravilne dokumentiranosti vseh ustreznih varnostnih informacij.
               
            
                  P.2
               
               
                  Obstajajo postopki za:
                  
                              (a)
                           
                           
                              oblikovanje, izdelovanje, razdeljevanje in upravljanje nadzora sprememb za vso ustrezno varnostno dokumentacijo;
                           
                        
                              (b)
                           
                           
                              prejemanje, zbiranje in shranjevanje vse ustrezne dokumentacije/informacij na papirju ali z drugimi sistemi zapisovanja.
                           
                        
            
                  P.3
               
               
                  Obstaja postopek za nadzor konfiguracije ključnih varnostnih informacij.
               
            Q.   POSTOPKI ZA ZAGOTAVLJANJE PRIJAVLJANJA, PREISKAV IN ANALIZ NESREČ, NEZGOD, SKORAJŠNJIH NESREČ IN DRUGIH NEVARNIH DOGODKOV TER SPREJEMANJA POTREBNIH PREVENTIVNIH UKREPOV (17)
      
      
                  Q.1
               
               
                  Obstajajo postopki za zagotavljanje, da se nesreče, nezgode, skorajšnje nesreče in drugi nevarni dogodki:
                  
                              (a)
                           
                           
                              sporočijo, zabeležijo, preiščejo in analizirajo;
                           
                        
                              (b)
                           
                           
                              sporočijo nacionalnim organom, kot zahteva ustrezna zakonodaja.
                           
                        
            
                  Q.2
               
               
                  Obstajajo postopki, ki zagotavljajo:
                  
                              (a)
                           
                           
                              da se priporočila nacionalnega varnostnega organa, nacionalnega preiskovalnega organa in preiskav industrije/internih preiskav ocenijo in izvajajo, če je ustrezno ali obvezno;
                           
                        
                              (b)
                           
                           
                              da se ustrezna poročila/informacije drugih železniških podjetij, upravljavcev infrastrukture, subjektov, odgovornih za vzdrževanje, in imetnikov pretehtajo in upoštevajo.
                           
                        
            
                  Q.3
               
               
                  Obstajajo postopki za ustrezne informacije v zvezi s preiskavo in vzroki nesreč, nezgod, skorajšnjih nesreč in drugih nevarnih dogodkov, ki se uporabijo za izkušnjo in po potrebi za sprejetje preventivnih ukrepov.
               
            R.   PRIPRAVA NAČRTOV ZA UKREPANJE IN PRIPRAVLJENOST TER INFORMIRANJE V IZREDNIH RAZMERAH, KI SO DOGOVORJENI Z USTREZNIMI ORGANI OBLASTI (18)
      
      
                  R.1
               
               
                  Dokument opredeljuje vse vrste izrednih razmer, vključno z obratovanjem v poslabšanih razmerah, obenem pa obstajajo postopki za prepoznavanje novih.
               
            
                  R.2
               
               
                  Obstajajo postopki, ki zagotavljajo, da se za vsako vrsto izrednih razmer:
                  
                              (a)
                           
                           
                              hitro obvesti službe za ukrepanje v izrednih razmerah;
                           
                        
                              (b)
                           
                           
                              imajo službe za ukrepanje v izrednih razmerah vnaprej in v času izrednih razmer na voljo vse ustrezne informacije, da se pripravijo na odziv.
                           
                        
            
                  R.3
               
               
                  Vloge in odgovornosti vseh strani so opredeljene in določene v dokumentu.
               
            
                  R.4
               
               
                  Na voljo so načrti za ukrepanje, pripravljenost in informiranje, ki obsegajo:
                  
                              (a)
                           
                           
                              postopke za opozarjanje celotnega osebja, ki je odgovorno za obvladovanje izrednih razmer;
                           
                        
                              (b)
                           
                           
                              ukrepe za sporočanje izrednih razmer vsem strankam, vključno z navodili v sili za potnike;
                           
                        
                              (c)
                           
                           
                              ukrepe za takojšnje obveščanje pristojnega osebja, da lahko sprejme vse potrebne odločitve.
                           
                        
            
                  R.5
               
               
                  Obstaja dokument, ki opisuje, kako so razporejeni viri in sredstva in kako so opredeljene zahteve po usposabljanju.
               
            
                  R.6
               
               
                  Obstajajo postopki za čim hitrejšo ponovno vzpostavitev normalnih delovnih pogojev.
               
            
                  R.7
               
               
                  Obstajajo postopki za preskušanje načrtov za izredne razmere v sodelovanju z drugimi strankami za usposabljanje osebja, preskušanje postopkov, prepoznavanje šibkih točk in preverjanje, kako se obvladujejo morebitne izredne razmere.
               
            
                  R.8
               
               
                  Obstajajo postopki za koordinacijo načrtov za izredne razmere z železniškimi podjetji, ki delujejo na infrastrukturi organizacije in kateri koli drugi infrastrukturi, s katero si deli vmesnik.
               
            
                  R.9
               
               
                  Obstajajo ukrepi za hitro zaustavitev delovanja in železniškega prometa, če je potrebno, in obveščanje vseh interesnih skupin o sprejetih ukrepih.
               
            S.   DOLOČBE O PERIODIČNIH NOTRANJIH REVIZIJAH SISTEMA VARNEGA UPRAVLJANJA (19)
      
      
                  S.1
               
               
                  Obstaja sistem notranje revizije, ki je neodvisen in nepristranski ter deluje na pregledni način.
               
            
                  S.2
               
               
                  Obstaja urnik načrtovanih notranjih revizij, ki se lahko spremeni glede na rezultate prejšnjih revizij in spremljanja uspešnosti.
               
            
                  S.3
               
               
                  Obstajajo postopki za določanje in izbiranje ustrezno usposobljenih revizorjev.
               
            
                  S.4
               
               
                  Obstajajo postopki za:
                  
                              (a)
                           
                           
                              analizo in oceno rezultatov revizij;
                           
                        
                              (b)
                           
                           
                              priporočanje nadaljnjih ukrepov;
                           
                        
                              (c)
                           
                           
                              spremljanje učinkovitosti ukrepov;
                           
                        
                              (d)
                           
                           
                              dokumentiranje izvajanja revizij in rezultatov revizij.
                           
                        
            
                  S.5
               
               
                  Obstajajo postopki, ki zagotavljajo, da višje ravni upravne hierarhije poznajo rezultate revizij in prevzemajo popolno odgovornost za izvajanje sprememb sistema varnega upravljanja.
               
            
                  S.6
               
               
                  Obstaja dokument, ki prikazuje, kako se načrtujejo revizije v zvezi z rutinskimi ukrepi spremljanja za zagotavljanje skladnosti z notranjimi postopki in standardi.
               
            T.   VARNA OBLIKA ŽELEZNIŠKE INFRASTRUKTURE (20)
      
      
                  T.1
               
               
                  Obstajajo postopki za zagotavljanje varne oblike infrastrukture v celotni življenjski dobi infrastrukture, ki obsegajo projektiranje in namestitev.
               
            
                  T.2
               
               
                  Obstajajo postopki, ki upoštevajo tehnične spremembe infrastrukture in upravljanje te spremembe.
               
            
                  T.3
               
               
                  Obstajajo postopki, ki prikazujejo, da so opredeljena ustrezna pravila, ki obsegajo obliko infrastrukture in katere koli nacionalne varnostne metode, in da jih vlagatelj lahko upošteva.
               
            U.   VARNO DELOVANJE INFRASTRUKTURE (21)
      
      
                  U.1
               
               
                  Obstajajo postopki za zagotavljanje varnega upravljanja in delovanja infrastrukture, ob upoštevanju števila, vrste in obsega upravljavcev, ki opravljajo storitve na omrežju, vključno z vsemi potrebnimi interakcijami, ki so odvisne od zapletenosti delovanja.
               
            
                  U.2
               
               
                  Obstajajo postopki, ki prikazujejo, kako se upravlja varnost na fizičnih in/ali delovnih mejah infrastrukture.
               
            
                  U.3
               
               
                  Obstajajo postopki, ki prikazujejo, kako se upravlja učinkovito sodelovanje in koordinacija v običajnih in izrednih razmerah.
               
            
                  U.4
               
               
                  Obstajajo postopki, ki prikazujejo, da so prepoznana pravila, ki obsegajo varno delovanje in upravljanje vmesnikov infrastrukture/vozil, in da jih vlagatelj lahko upošteva.
               
            V.   VZDRŽEVANJE IN DOBAVA MATERIALA (22)
      
      
                  V.1
               
               
                  Obstajajo postopki, ki zagotavljajo varno izvajanje vzdrževanja infrastrukture, vključno z jasnim nadzorom upravljanja in dokumentirano revizijo ter pregledi.
               
            
                  V.2
               
               
                  Obstajajo postopki, ki zagotavljajo, da je vzdrževanje infrastrukture v skladu s posebnimi potrebami omrežja.
               
            
                  V.3
               
               
                  Obstajajo postopki, ki prikazujejo, da so prepoznana pravila, ki obsegajo izvajanje vzdrževanja in dobavo materiala, in da jih vlagatelj lahko upošteva.
               
            W.   VZDRŽEVANJE IN DELOVANJE SISTEMA ZA UREJANJE PROMETA IN SIGNALIZACIJO (23)
      
      
                  W.1
               
               
                  Obstajajo postopki, ki zagotavljajo, da sistem za urejanja prometa in prometno signalizacijo deluje in je vzdrževan tako, da zagotavlja varno delovanje železnice.
               
            
                  W.2
               
               
                  Obstajajo postopki za skladnost z obstoječimi, novimi in spremenjenimi tehničnimi in operativnimi standardi.
               
            
                  W.3
               
               
                  Obstajajo postopki, ki določajo, kako se upravlja varnost na fizičnih in/ali delovnih mejah sistema za urejanje prometa in signalizacijo, vključno z načinom upravljanja koordinacije, če je potrebna.
               
            
                  W.4
               
               
                  Obstajajo postopki, ki prikazujejo, da so prepoznana pravila, ki obsegajo varno delovanje in vzdrževanje sistema za urejanje prometa in signalizacijo, in jih vlagatelj lahko upošteva.
               
            
         (1)  Člen 9(2) Direktive 2004/49/ES.
      
         (2)  Člen 9(2) Direktive 2004/49/ES.
      
         (3)  Člen 9(2) Direktive 2004/49/ES.
      
         (4)  Člen 9(2) Direktive 2004/49/ES.
      
         (5)  Priloga III k Direktivi 2004/49/ES, točka 1.
      
         (6)  Priloga III k Direktivi 2004/49/ES, točka 1.
      
         (7)  Priloga III k Direktivi 2004/49/ES, točka 1.
      
         (8)  Priloga III k Direktivi 2004/49/ES, točka 1.
      
         (9)  Priloga III k Direktivi 2004/49/ES, točka 2(a).
      
         (10)  Priloga III k Direktivi 2004/49/ES, točka 2(b).
      
         (11)  Priloga III k Direktivi 2004/49/ES, točka 2(c).
      
         (12)  Priloga III k Direktivi 2004/49/ES, točka 2(d).
      
         (13)  UL L 108, 29.4.2009, str. 4.
      
         (14)  Priloga III k Direktivi 2004/49/ES, točka 2(e).
      
         (15)  Priloga III k Direktivi 2004/49/ES, točka 2(f).
      
         (16)  Priloga III k Direktivi 2004/49/ES, točka 2(g).
      
         (17)  Priloga III k Direktivi 2004/49/ES, točka 2(h).
      
         (18)  Priloga III k Direktivi 2004/49/ES, točka 2(i).
      
         (19)  Priloga III k Direktivi 2004/49/ES, točka 2(j).
      
         (20)  Člen 11(1)(b) Direktive 2004/49/ES.
      
         (21)  Člen 11(1)(b) Direktive 2004/49/ES.
      
         (22)  Člen 11(1)(b) Direktive 2004/49/ES.
      
         (23)  Člen 11(1)(b) Direktive 2004/49/ES.
   
   
      PRILOGA III
      
         Načela za nadzor po dodelitvi pooblastila
      
      
                  1.
               
               
                  Pristop nacionalnih varnostnih organov k nadzoru skladnosti iz členov 4(1) in 16(2)(e) Direktive 2004/49/ES temelji na naslednjih načelih. Ta načela veljajo za celotni okvir nadzornih dejavnosti in za posamezne primere v tem okviru.
               
            
                  2.
               
               
                  Nacionalni varnostni organi uporabljajo načelo sorazmernosti med izvrševanjem in tveganjem. Ukrepi, ki jih sprejme nacionalni varnostni organ za doseganje skladnosti ali terjanje odgovornosti od upravljavcev infrastrukture zaradi neizpolnjevanja zakonskih obveznosti, so sorazmerni vsem tveganjem glede varnosti ali morebitnemu obsegu neskladnosti, vključno z vsako dejansko ali potencialno škodo.
               
            
                  3.
               
               
                  Nacionalni varnostni organi z uporabo načela skladnosti pristopa zagotovijo, da nacionalni varnostni organ v podobnih okoliščinah uporabi podoben pristop za doseganje podobnih rezultatov.
               
            
                  4.
               
               
                  Nadzorna dejavnost nacionalnih varnostnih organov je namenjena predvsem tistim dejavnostim, ki po mnenju nacionalnih varnostnih organov povzročajo največja tveganja ali nevarnosti, ki jih je najtežje nadzirati. V ta namen ima nacionalni varnostni organ na voljo metode in pooblastila za ocenjevanje rednega delovanja upravljavca infrastrukture.
               
            
                  5.
               
               
                  Nacionalni varnostni organi določijo prednostne naloge, da učinkovito uporabljajo svoje vire, odločitev o najboljšem načinu za to pa je prepuščena posameznemu nacionalnemu varnostnemu organu. Delovanje je osredotočeno na tiste, ki so odgovorni za tveganje in so v najboljšem položaju za njegov nadzor.
               
            
                  6.
               
               
                  Nacionalni varnostni organi uporabljajo načelo preglednosti, da upravljavcu infrastrukture pomagajo razumeti, kaj od njih pričakujejo (vključno s tem, kaj morajo in česa ne smejo narediti) in kaj naj upravljavci pričakujejo od nacionalnega varnostnega organa.
               
            
                  7.
               
               
                  Nacionalni varnostni organi so odgovorni za svoje odločitve v skladu s členom 17(3) Direktive 2004/49/ES. Nacionalni varnostni organi morajo zato imeti politike in načela, na podlagi katerih se jih lahko ocenjuje. Poleg tega morajo imeti nacionalni varnostni organi pritožbeni postopek.
               
            
                  8.
               
               
                  Nacionalni varnostni organi pripravijo dogovore o medsebojnem sodelovanju za medsebojno izmenjavo informacij in usklajevanje njihovih ukrepov zoper kakršne koli varnostne kršitve. Poleg tega morajo nacionalni varnostni organi pripraviti dogovore o sodelovanju z drugimi pristojnimi organi za izmenjavo informacij in razvoj enotnih pristopov k vprašanjem kršitve varnosti železniškega prometa.